सामने से आ रहे तेज रफ्तार ट्रक से टकराई बस, बीच में से कट गई; 13 लोग घायल
Maharashtra Nagpur Pune Highway Accident Information Update महाराष्ट्र में दो भीषण सड़क हादसे हुए हैं। इन हादसों में 12 लोगों की मौत हो गई है और बड़ी संख्या में लोग घायल हुए हैं। खबर के अनुसार, एक हादसा मंगलवार सुबह नागपुर पुणे महामार्ग  पर हुआ
महाराष्ट्र में दो भीषण सड़क हादसे हुए हैं। इन हादसों में 12 लोगों की मौत हो गई है और बड़ी संख्या में लोग घायल हुए हैं। पहला हादसा बुल्ढाणा में नागपुर-पुणे हाईवे पर हुआ। यहां बस और ट्रक की टक्कर में 7 लोगों की मौत हो गई, जबकि 13 लोग घायल हुए। बस पुणे से महकर जा रही थी, जब उसे सामने से आ रहे ट्रक ने टक्कर मार दी।
वहीं, दूसरा हादसा बीती रात 11 बजे महाराष्ट्र के अमरावती जिले हुआ। यहां एक तेज रफ्तार ट्रक ने SUV कार को टक्कर मार दी थी। हादसे में पांच लोगों की मौत हो गई, जबकि सात घायल हो गए। ये हादसा मुंबई से लगभग 650 किलोमीटर दूर अमरावती में दरियापुर-अंजनगांव रोड पर हुआ। अधिकारी ने कहा कि सभी लोग फैमिली फंक्शन में शामिल होने के बाद दरियापुर लौट रहे थे।
पुणे नागपुर हादसे में बस के दो टुकड़े हो गए
बुल्ढाणा में हुआ हादसा इतना भीषण था कि बस अपनी लंबाई में बीच से कट गई। बस का सामने वाला शीशा पूरी तरह टूट गया और एक तरफ की सारी सीटें उखड़ गईं। वहीं ट्रक भी सामने से पूरा टूट गया। हादसे के बाद सड़क पर जाम लग गया और दूसरे वाहनों से लोग नीचे उतर आए। कई लोगों ने घायलों को मदद पहुंचाई।
इस हादसे की तस्वीरें...
ये खबरें भी पढ़ें... 
पुणे में वैनिटी वैन का ब्रेक फेल, 2 की मौत:ड्राइवर चिल्ला-चिल्लाकर लोगों को हटाता रहा; 7 गाड़ियों को टक्कर मारी, 5 घायल
महाराष्ट्र के पुणे में रविवार देर रात एक वैनिटी वैन का ब्रेक फेल हो गया। इसके बाद वैन से लगभग 7 वाहनों को टक्कर मारी और आखिर में एक टेंपों से टकराकर रुका। इस दौरान एक कार सवार पुरुष और एक बाइक सवार महिला की मौत हो गई, जबकि 5 अन्य घायल हो गए। पूरी खबर यहां पढ़ें...
दिल्ली में महिला ने बाइकर को BMW से कुचला:36 साल के शख्स की मौत, दवाई लेकर घर लौट रहा था... देखें VIDEO
दिल्ली में रविवार रात एक BMW ने बाइक सवार को टक्कर मार दी। पुलिस के मुताबिक, BMW को 28 साल की महिला चला रही थी। वह ग्रेटर कैलाश से एक पार्टी से लौट रही थी, जबकि 36 साल का शख्स अपने लिए दवाई लेकर घर जा रहा था। बाइक को टक्कर मारने के बाद BMW सड़क किनारे एक जनरेटर से जा टकराई। पूरी खबर यहां पढ़ें...